ddrg/super_eurlex huggingface dataset:
D.

keďže OBSE vyjadrila vážne výhrady v súvislosti s rozsahom pôsobnosti maďarských právnych predpisov (vecnou a územnou pôsobnosťou), slobodou prejavu a reguláciou obsahu, vymenúvaním jednej a tej istej osoby zodpovednej za vnútroštátne médiá a úrad pre telekomunikácie a súladom so zásadami, ktorými sa riadi verejnoprávne vysielanie (4), a poukázala na to, že nový zákon narušuje pluralitu médií, odstraňuje politickú a finančnú nezávislosť verejnoprávnych médií a dlhodobo upevňuje negatívne prvky slobodných médií, a že úrad a rada pre médiá sú politicky homogénne (5) a vykonávajú všestrannú a centralizovanú vládnu a politickú kontrolu všetkých médií; keďže ďalšie javy vzbudzujúce obavy sú okrem iného neprimerané a extrémne sankcie z dôvodov, o ktorých by sa dalo diskutovať a ktoré neboli vopred stanovené, chýbajúce automatické pozastavenie sankcií v prípade súdneho odvolania proti sankcii uvalenej úradom pre médiá, porušenia zásady dôvernosti žurnalistických zdrojov a ochrany rodinných hodnôt,
L.

keďže niektoré politiky iránskej vlády predstavujú hrozbu pre stabilitu a mier v regióne; keďže najmä Izrael a oblasť Perzského zálivu cítia ohrozenie z agresívnych a cielených výrokov Iránu, jeho pokračujúceho jadrového programu a jeho podpory Hizballáhu a Hamasu; avšak so zreteľom na stabilizačný potenciál Iránu v prospech celého regiónu, ktorý by mohol dosiahnuť, keby normalizoval svoje medzinárodné vzťahy, predovšetkým vzťahy so svojimi susedmi, definitívne odstránil pochybnosti o skutočnom účele svojho jadrového programu a zaručil, že na svojom území bude rešpektovať ľudské práva a demokraciu,
7.

odsudzuje prepustenie z práce Aljaksandra Pilčanka, predsedu mestského združenia advokátov v Minsku, ministrom spravodlivosti za to, že vyjadril obavy z rozhodnutia ministerstva stiahnuť licencie štyroch obhajcov zapojených do takzvaného prípadu hromadných nepokojov, že to rozhodnutie je nepodložené a že je to dôkazom, že existuje skutočná hrozba pre nezávislosť súdnictva a pre nezávislosť každého jednotlivého obhajcu;
137.

zdôrazňuje, že regionálne štruktúry prispievajú dôležitou mierou k posilneniu priemyslu v Európe; domnieva sa, že konkurenčné zoskupenia a inovačné siete (podniky, univerzity, výskumné centrá, technologické služby, vzdelávacie inštitúcie atď.), ako aj prepojenia medzi podnikmi navzájom (reťazce tvorby hodnôt, synergie) a s ostatnými aktérmi sú rozhodujúce pre rozhodnutia týkajúce sa investícií; z tohto dôvodu zastáva názor, že: — by sa mala zabezpečiť lepšia podpora inovačným zoskupeniam a sieťam, najmä zoskupeniam, ktoré sa venujú európskej konkurencieschopnosti, a novým inovačným partnerstvám, ktoré musia byť spustené v roku 2011 v rámci iniciatívy Únia inovácií, najmä v oblasti kľúčových podporných technológií a umožniť tak, aby sa koordinovane podporovala výmena poznatkov a technológií, výskum, zlepšovanie odbornej prípravy a infraštruktúra, čo by malo byť aj prioritou Európskeho fondu regionálneho rozvoja, — regionálne sieťové štruktúry a vidiecke regióny by mali dostávať pomoc EÚ pri podpore ich priemyselnej základne, — zoskupenia a siete by mala zastrešiť európska platforma, aby sa mohla posilniť podpora zoskupení a sietí, — iniciatívy ako Dohoda starostov a Inteligentné mestá by sa mali podporovať, keďže priemysel a MSP majú prospech aj z nich, — Európska investičná banka by mala posilňovať prepojenie medzi priemyselnou politikou a územnou súdržnosťou;
3.

víta rozhodnutie Rady poskytnúť občanom Čiernej Hory možnosť cestovať bez víz (úplná liberalizácia vízového režimu) do schengenského priestoru EÚ s platnosťou od 19. decembra 2009; zdôrazňuje význam takéhoto kroku pre rozvoj osobných kontaktov, najmä v oblasti vzdelávania, výskumu, cestovného ruchu, pre obchodné vzťahy a medzinárodnú spoluprácu odborov; vyzýva krajiny EÚ, ktoré nepatria do schengenského priestoru, aby takisto zvážili prijatie podobnej liberalizácie vízového režimu pre občanov Čiernej Hory, najmä vzhľadom na bezproblémové zavedenie liberalizácie vízového režimu s krajinami EÚ, ktoré patria do schengenského priestoru;
51.

oceňuje ukončenie rokovaní o readmisnej dohode medzi EÚ a Tureckom a vyzýva tureckú vládu, aby zabezpečila, že do nadobudnutia platnosti dohody budú plne uplatňované existujúce dvojstranné dohody; zdôrazňuje význam prehlbovania spolupráce medzi EÚ a Tureckom v oblasti riadenia migrácie a hraničných kontrol, okrem iného vzhľadom na to, že vysoký podiel nelegálnych prisťahovalcov prichádza na územie EÚ cez Turecko; víta skutočnosť, že tri návrhy zákonov v oblasti azylu boli konzultované s občianskou spoločnosťou, a naliehavo žiada vládu, aby zákony bez prieťahov predložila parlamentu; zastáva názor, že ihneď po nadobudnutí platnosti dohody o readmisii by Rada mala poveriť Komisiu, aby iniciovala dialóg o vízovom režime s osobitným zreteľom na podmienky vstupu podnikateľov a študentov do EÚ ako nevyhnutný krok v súvislosti s mobilitou;
—

so zreteľom na štúdiu generálneho riaditeľstva Európskej komisie pre poľnohospodárstvo a rozvoj vidieka nazvanú Hospodárske dôsledky neschválených GMO na dovoz krmív do EÚ a živočíšnu výrobu v EÚ (Economic Impact of Unapproved GMOs on EU Feed Imports and Livestock Production) z roku 2007,
2.

poukazuje na to, že v krajinách, kde sa podarilo dosiahnuť rovnaké zaobchádzanie so ženami aj mužmi na trhu práce, sa preukázal jeho pozitívny vplyv na hospodársky a spoločenský rozvoj krajiny, a preto by sa nemalo prestať s politikami rovnosti v čase krízy, a že napriek deklarovanému zámeru členských štátov a Komisie sa ešte stále nedosiahli dôsledne rovnaké podmienky; upozorňuje na to, že recesia prehĺbila nepretržitú tendenciu zaznamenanú v poslednom desaťročí, keď ženy omnoho častejšie než muži upadajú do chudoby, prichádzajú o pracovné miesta alebo majú neisté zamestnanie, čím sa zvýrazňuje feminizácia chudoby v EÚ;
31.

domnieva sa, že pristúpením Islandu k EÚ by sa zlepšili vyhliadky Únie na to, aby zohrávala aktívnejšiu a konštruktívnejšiu úlohu v severnej Európe a v arktickej oblasti a prispievala k mnohostrannej správe a udržateľným politickým riešeniam v regióne; pozitívne vníma účasť Islandu v Severskej rade, ako aj na politike Severnej dimenzie EÚ, v Barentsovej euro-arktickej rade a Arktickej rade, ktorá je hlavným viacstranným fórom pre spoluprácu v arktickej oblasti; vyjadruje presvedčenie, že pristúpením Islandu k EÚ by sa ešte viac upevnila európska prítomnosť v Arktickej rade;
26.

pripomína svoje stanovisko, že dohody o pridružení sú dôležitým nástrojom na stimulovanie reforiem a mali by zahŕňať konkrétne podmienky, časové plány a kritériá plnenia a mal by ich sprevádzať pravidelný proces monitorovania s cieľom účinne prehlbovať bilaterálne vzťahy s EÚ uceleným spôsobom a rozšíriť súčinnosť medzi všetkými zložkami takýchto dohôd, napr. politickými, hospodárskymi, sociálnymi a kultúrnymi zložkami a záväzkami v oblasti ľudských práv; zdôrazňuje, že komplexné programy budovania inštitúcií by mali byť spustené v čo najkratšom čase; zdôrazňuje, že so zreteľom na ambiciózny charakter dohôd o pridružení a ich kľúčový význam pre budúcnosť Východného partnerstva by EÚ mala podporovať tieto krajiny prostredníctvom poskytovania technickej a finančnej pomoci v záujme toho, aby boli schopné plniť záväzky týkajúce sa vykonávania týchto dohôd; pripomína Komisii jej zodpovednosť náležite informovať Parlament a príslušných spravodajcov o rokovacích mandátoch dohôd o pridružení a o samotných rokovaniach;
B.

keďže Európska rada v roku 2005 udelila Bývalej juhoslovanskej republike Macedónsko štatút kandidátskej krajiny, ale odvtedy sa jej nepodarilo stanoviť dátum začatia rokovaní napriek značnému pokroku, ktorý táto krajina vykonala na svojej ceste k EÚ; keďže bilaterálne otázky by nemali predstavovať prekážku prístupového procesu ani by nemali byť použité ako prekážka prístupového procesu, hoci by mali byť vyriešené pred získaním členstva; keďže pokračovanie v prístupovom procese by prispelo k stabilite Bývalej juhoslovanskej republiky Macedónsko a ešte viac posilnilo dialóg medzi etnikami,
17.

odporúča, aby bola úloha EIB cielenejšia, selektívnejšia, účinnejšia a viac orientovaná na výsledky; domnieva sa, že v úsilí o zapojenie malých a stredných podnikov by mala predovšetkým vytvárať partnerstvá s transparentnými a zodpovednými finančnými sprostredkovateľmi prepojenými s miestnym hospodárstvom; domnieva sa, že pokiaľ ide o poskytovanie úverov MSP, EIB by mala aktívne uverejňovať informácie na svojej webovej stránke, najmä objem poskytnutých prostriedkov, počet doterajších prídelov a regióny a odvetvia priemyslu, ktorým boli prostriedky poskytnuté; domnieva sa, že by sa mali poskytovať aj informácie o podmienkach, ktoré by mali spĺňať finanční sprostredkovatelia;
11.

zdôrazňuje potrebu uplatňovať zásadu rovnosti mužov a žien a podporovať osobitné opatrenia na dosiahnutie účinného a systematického prístupu založeného na rovnosti v krajinách európskej susedskej politiky; nalieha na vlády a občiansku spoločnosť, aby zvyšovali sociálne začlenenie žien, a to aj bojom proti negramotnosti a podporou zamestnanosti, a ich finančnú nezávislosť s cieľom zabezpečiť zmysluplné zastúpenie žien na všetkých úrovniach; zdôrazňuje, že rovnosť sa musí stať neoddeliteľnou súčasťou demokratizačného procesu, a že okrem toho by vzdelávanie žien a dievčat malo byť prioritou a malo by zahŕňať zvyšovanie informovanosti o ich právach;
4.

žiada Radu, Komisiu a členské štáty, aby sa spolu s AÚ a SADC, a najmä Juhoafrickou republikou, aktívne zasadzovali o to, že zastrašovanie a násilie nebudú mať miesto v budúcich voľbách v Zimbabwe; zastáva však názor, že predčasné voľby by nevyriešili otvorené otázky politickej a hospodárskej reformy; je presvedčený, že každé voľby musia spočívať na medzinárodných normách vrátane dodržiavania ľudských práv, slobode prejavu a pohybu a že sa musí okamžite skoncovať so zastrašovaním a väznením jednotlivcov z dôvodu ich politických názorov;
1.

domnieva sa, že štvrtá konferencia OSN o najmenej rozvinutých krajinách by sa mala zameriavať na dosiahnutie výsledkov na základe jasných ukazovateľov a cieľa znížiť do roku 2020 chudobu v najmenej rozvinutých krajinách o polovicu, a to v spojení s účinnými a transparentnými mechanizmami monitorovania a prijímania nadväzných opatrení;
2.

vyzýva orgány v Bahrajne, Sýrii a Jemene, aby upustili od používania násilia voči protestujúcim, rešpektovali ich slobodu zhromažďovania a prejavu; odsudzuje zásahy orgánov v Bahrajne a v Jemene do poskytovania zdravotnej starostlivosti a odmietnutie či obmedzenie prístupu k zdravotníckym zariadeniam; zdôrazňuje, že tí, ktorí nesú zodpovednosť za straty na životoch a zranenia, by sa mali za svoje skutky zodpovedať a mali by byť postavení pred súd; vyzýva orgány, aby okamžite prepustili všetkých politických väzňov, obhajcov ľudských práv a ľudí zadržiavaných v súvislosti s ich pokojnou činnosťou v rámci protestov;
33.

je presvedčený, že by vzhľadom na najnovší vývoj v regióne malo dôjsť k oživeniu Únie pre Stredozemie; zastáva názor, že táto nová Únia pre Stredozemie by mala presadzovať stabilný hospodársky, sociálny a demokratický rozvoj a mala by vytvoriť silný a spoločný základ pre úzky vzťah medzi EÚ a jej južnými susedmi; verí, že toto nové spoločenstvo by takisto vytvorilo nové možnosti pre trvalo udržateľný mier na Blízkom východe, ktorý by bol zakotvený v rôznych miestnych spoločnostiach a nezávisel by len od krehkej politickej vôle autoritárskych vodcov regiónu;
15.

vyzýva Komisiu, aby podporovala cezhraničné investície a aby vytvorila rámec, ktorým by nabádala fondy rizikového kapitálu na to, aby boli efektívne investované na jednotnom trhu, aby chránila investorov a poskytovala stimuly na to, aby boli tieto fondy investované do udržateľných projektov, čím by sa splnili ambiciózne ciele stratégie EÚ 2020; vyzýva Komisiu, aby preskúmala možnosti vytvorenia európskeho fondu rizikového kapitálu, ktorého prostriedky by bolo možné investovať v ranej fáze overovania funkčnosti koncepcie a obchodného rozvoja ešte pred realizáciou komerčných investícií; žiada Komisiu, aby vykonala každoročné hodnotenie potrieb verejných a súkromných investícií a toho, ako sa plnia, alebo ako by sa mali plniť, podľa jej návrhov;
16.

zastáva preto názor, že Komisia by mala navrhnúť vytvorenie novej hlavy v nariadení o rozpočtových pravidlách, ktorá by bola výlučne určená na financovanie politických strán a nadácií na európskej úrovni a osobitne tomu prispôsobená; domnieva sa, že nariadenie o rozpočtových pravidlách by malo v prípadoch týkajúcich sa jeho uplatňovania odkazovať na ustanovenia tejto novej hlavy;
10.

je znepokojený podozrivo nízkym počtom podvodov v Španielsku a vo Francúzsku, predovšetkým so zreteľom na ich veľkosť a finančnú podporu, ktorú tieto štáty dostávajú, ako to Komisia opisuje v správe o ochrane finančných záujmov za rok 2009, a preto vyzýva Komisiu, aby do svojej správy zaradila podrobné informácie o uplatňovanej metodike oznamovania a schopnosti týchto štátov odhaľovať podvody;
55.

domnieva sa, že Akt o jednotnom trhu by mal obsahovať návrhy spôsobov, ako by mal verejný sektor lepšie zapájať podniky do podpory inovačných riešení pri poskytovaní verejných služieb; vyzýva Komisiu a členské štáty, aby na základe svojich príslušných právomocí zabezpečili, aby sa služby verejného hospodárskeho záujmu vrátane sociálnych služieb verejného záujmu poskytovali v rámci vyznačujúcom sa všeobecným prístupom, vysokou kvalitou, dostupnosťou a jasnými pravidlami financovania, a to tak, že sa verejným orgánom poskytne súbor nástrojov na hodnotenie kvality týchto služieb; domnieva sa, že Komisia by mala prijať iniciatívy špecifické pre jednotlivé sektory, pričom by mala využiť všetky dostupné možnosti na základe článku 14 Zmluvy o fungovaní Európskej únie a protokolu 26 k tejto zmluve, aby zabezpečila, že služby všeobecného hospodárskeho záujmu a sociálne služby všeobecného záujmu bude možné poskytovať na primeranej úrovni v súlade so zásadou subsidiarity;
11.

žiada Komisiu, aby poskytla jasné vymedzenie investícií, ktoré je potrebné chrániť, vrátane priamych zahraničných investícií a portfóliových investícií; domnieva sa však, že špekulatívne formy investícií, ako ich vymedzuje Komisia, by sa nemali ochraňovať; trvá na tom, že ak sú do rozsahu pôsobnosti investičnej dohody zahrnuté práva duševného vlastníctva a to vrátane tých dohôd, pre ktoré už bol predložený návrh mandátov, ustanovenia by nemali negatívne vplývať na výrobu generických liekov a mali by rešpektovať výnimky z obchodných aspektov práv duševného vlastníctva (TRIPS) pre oblasť verejného zdravia;
11.

vyzýva Komisiu, aby spoločne s predsedníctvom každoročne organizovala Fórum jednotného trhu a za účasti zainteresovaných strán z inštitúcií EÚ, členských štátov, občianskej spoločnosti a obchodných organizácií, na ktorom by sa hodnotil pokrok pri oživovaní jednotného trhu, vymieňali by sa osvedčené postupy medzi a riešili by sa hlavné problémy európskych občanov; podnecuje Komisiu, aby pokračovala v určovaní 20 hlavných zdrojov nespokojnosti a sklamania v súvislosti s jednotným trhom, s ktorými sa občania stretávajú každý deň; navrhuje, že Fórum jednotného trhu by mohla Komisia využívať na predstavenie týchto problémov a ich príslušných riešení;
25.

so znepokojením konštatuje, že neexistuje tím koordinátorov a odborníkov na úrovni EÚ pre všetky tri projekty, ktorý by umožnil, aby sa s programom vyraďovania z prevádzky zaobchádzalo ako s jedným balíkom podľa skúseností EÚ, čo by umožnilo synergiu medzi všetkými tromi prípadmi;
16.

pripomína, že vo svojom uznesení z 21. septembra 2010 o znižovaní chudoby a tvorbe pracovných miest v rozvojových krajinách: ďalší postup Parlament zdôraznil, že EÚ by mala bez váhania uplatňovať sankcie, pokiaľ krajiny nedodržia svoje povinnosti v oblasti riadenia a ľudských práv vyplývajúce z obchodných dohôd, vyzval orgány EÚ, aby prísne sledovali dodržiavanie zásady podmienenosti, ako je uvedené v Dohode z Cotonou, a zdôraznil, že pre poskytovanie podpory z Európskeho rozvojového fondu (ERF) a nástroja financovania rozvojovej spolupráce musia platiť rovnaké kritériá podmienenosti; zdôrazňuje, že podobné kritériá podmienenosti by sa mali uplatňovať aj na každú pomoc EÚ, ktorá nie je rozvojovou pomocou ani humanitárnou pomocou, vrátane makrofinančnej pomoci poskytovanej prostredníctvom pôžičiek MMF a pôžičkových operácií EIB a EBRD a že takáto pomoc by mala byť založená na partnerstve, spoločných cieľoch a hodnotách a lojalite a mala by byť schopná plniť očakávania darcov aj príjemcov; ďalej zdôrazňuje, že aktívna podpora, ktorú EÚ poskytuje prijímajúcim krajinám, by mala byť účinná a zameraná na výsledky a že by sa mali rešpektovať základné hodnoty EÚ; žiada, aby podpredsedníčka Komisie/vysoká predstaviteľka a Komisia dbali na cieľ lojality voči EÚ a jej základným hodnotám pri formovaní štruktúry finančnej pomoci EÚ a v dvojstranných vzťahoch s krajinami, ktoré sú príjemcami tejto pomoci; domnieva sa, že je potrebné začať sa na úrovni EÚ zaoberať základmi a rozsahom uplatňovania kritérií podmienenosti pre finančnú pomoc EÚ;
2.

poukazuje na to, že vo vidieckych oblastiach sa treba snažiť o vytvorenie takých životných podmienok, ktoré spĺňajú nároky mesta, no sú prispôsobené vidieckej realite, s cieľom ponúknuť ženám a ich rodinám dôvody na to, aby zostali na vidieku a boli tam úspešné;
7.

žiada Komisiu, aby vyzvala mauritánske orgány na poskytnutie záruk ich interpretácie kontrolných opatrení; zdôrazňuje najmä, že plavidlá EÚ sú vybavené systémami monitorovania plavidiel (VMS) a že tie musia slúžiť ako nástroje na určovanie polohy plavidiel; zdôrazňuje, že by sa malo zakázať spoliehanie sa na približný vizuálny odhad vzdialenosti pobrežia, keďže sa dokázala jeho nespoľahlivosť a keďže vedie k právnej neistote pre flotilu; zdôrazňuje, že každý alternatívny systém by mal byť vopred vzájomne dohodnutý; domnieva sa, že signály o polohe by sa mali vysielať priamo mauritánskym orgánom v reálnom čase; je tiež presvedčený, že protokol by mal stanoviť, že v prípade zlyhania systému VMS na plavidle si toto plavidlo musí nechať systém opraviť do dvoch týždňov, alebo sa mu musí pozastaviť platnosť povolenia loviť ryby až do dokončenia opravy;
6.

trvá na tom, že Európsky fond pre rybné hospodárstvo (EFRH) by mal aj naďalej poskytovať pomoc na zlepšovanie selektívnosti rybárskeho výstroja a výmenu motorov z dôvodov bezpečnosti, ochrany životného prostredia a/alebo úspor paliva, a to najmä pre malých pobrežných a tradičných rybárov; žiada Komisiu, aby vypracovala strednodobý a dlhodobý plán zameraný na zlepšenie palivovej účinnosti v odvetví rybného hospodárstva (vrátane akvakultúry); vyzýva ďalej Komisiu, aby do svojich nadchádzajúcich návrhov na reformu SPRH, a najmä do návrhu nariadenia o reforme EFRH, zahrnula primerané opatrenia na zlepšenie palivovej účinnosti v odvetviach rybolovu a akvakultúry;
3.

poukazuje na to, že investície do vzdelávania sú bezpochyby rozhodujúce pre akýkoľvek udržateľný rast a rozvoj a že dokonca aj v časoch hospodárskej krízy by financovanie programov pre mládež a vzdelávania nemalo byť považované za náklady pre súčasnosť, ale za investíciu do budúcnosti Európy;
19.

vyzýva Komisiu, aby v rámci stratégie EÚ týkajúcej sa zdravia zvierat vyvinula všeobecný viacročný akčný plán proti AMR; domnieva sa, že takýto akčný plán by mal zahŕňať všetky zvieratá zahrnuté do stratégie EÚ týkajúcej sa zdravia zvierat vrátane spoločenských zvierat a mal by zdôrazňovať logické prepojenie medzi zdravím zvierat a používaním antimikrobiálnych látok, ako aj medzi zdravím zvierat a ľudským zdravím;
4.

nazdáva sa, že prijatím, ratifikáciou a vykonaním takéhoto dohovoru by sa nielen zlepšilo postavenie veľkého množstva žien na trhu práce v domácnosti tým, že by sa im zabezpečili dôstojne pracovné podmienky, ale zároveň by sa zvýšila aj miera ich sociálneho začlenenia;
22.

domnieva sa, že by sa mal posilniť dialóg medzi MSP a verejnými obstarávateľmi s cieľom uľahčiť účasť MSP v postupoch verejného obstarávania; v tejto súvislosti navrhuje preskúmať možnosti pomôcť MSP vytvárať partnerstvá a konzorciá, aby sa mohli spoločne uchádzať o verejné zákazky; vyzýva Komisiu, aby uskutočnila posúdenie vplyvu a preskúmala hranicu verejného obstarávania EÚ, čo by umožnilo MSP zúčastniť sa na zákazkách, ktoré by ináč podliehali osobitným požiadavkám a zostali by tak pre ne nedostupné; vyzýva Komisiu, aby preskúmala, ako by bolo možné zlepšiť zverejňovanie všetkých oznamov o verejnom obstarávaní v rámci celej Európy a znížiť administratívnu záťaž, ktorá európskym firmám bráni v účasti na cezhraničnom verejnom obstarávaní; vyzýva členské štáty, aby systematickejším spôsobom uplatňovali Európsky kódex osvedčených postupov na uľahčenie prístupu MSP k verejnému obstarávaniu;
93.

nabáda členské štáty, ako aj miestne, územné a regionálne orgány, aby vytvárali priaznivé podmienky pre stretávanie sa kultúrneho a kreatívneho priemyslu a organizácií, ktoré by ich mohli financovať, a vyzýva orgány, aby oboznamovali finančné inštitúcie s osobitosťami kultúrneho a kreatívneho priemyslu, čím by ich prostredníctvom kultúrnych projektov s veľkým ekonomickým potenciálom podnietili investovať do tohto priemyslu, najmä do malých a stredných podnikov a veľmi malých podnikov;
4.

je presvedčený, že v záujme toho, aby sa zabránilo novým protekcionistickým opatreniam, ktoré by mohli poškodiť záujmy vývozcov EÚ aj v iných oblastiach, než sú trhy verejného sektora, by Komisia mala hľadať primerané riešenia, ktoré by nedali priestor na paušálne protiopatrenia na úrovni EÚ či vnútroštátnej úrovni, ale by sa opierali o primerané nástroje v oblasti verejného obstarávania;
19.

vyjadruje poľutovanie nad tým, že v provizórnej organizačnej schéme ESVČ nie sú v súlade s Madridskou dohodou so štruktúrami SBOP zahrnuté všetky existujúce útvary, ktoré sa zaoberajú plánovaním a tvorbou programov pre reakciu na krízy, predchádzaním konfliktom a budovaním mieru; žiada v tejto súvislosti najskôr organizovanie pravidelných stretnutí výboru pre krízové riadenie, ktorý by sa skladal z riaditeľstva pre krízové riadenie a plánovanie, útvaru pre plánovanie a vedenie civilných operácií, Vojenského štábu EÚ, Situačného centra EÚ (SITCEN), útvarov mierovej činnosti, predchádzania konfliktom, mediácie a bezpečnostnej politiky, predsedníctva Politického a bezpečnostného výboru, zemepisných referátov a ostatných príslušných tematických sekcií, ktoré by podliehali právomoci podpredsedu Komisie/vysokého predstaviteľa EÚ a výkonného generálneho tajomníka, a podľa okolností za spoluúčasti štruktúr Komisie pre humanitárnu pomoc, civilnú ochranu a vnútornú bezpečnosť; tieto stretnutia by koordinoval výkonný riaditeľ pre krízové opatrenia; vyzýva podpredsedníčku Komisie/vysokú predstaviteľku EÚ a Komisiu, aby túto radu vybavili účinným pohotovostným a krízovým systémom a veľkou jednotnou operačnou miestnosťou v sídle ESVČ, kde by bolo možné zaručiť nepretržitý dohľad (24 hodín denne, 7 dní v týždni), aby pri prevádzke nedochádzalo k zdvojovaniu, ktoré sa sotva dá zosúladiť s potrebou zabezpečiť zodpovedajúci systém dohľadu a rýchlej reakcie na krízy; domnieva sa, že medzi týmto systémom a Európskym strediskom reakcie na núdzové situácie, ktoré v súčasnosti vytvára Komisia, by sa mala zabezpečiť pravidelná koordinácia a výmena informácií, aby sa zaručilo primerané spolupôsobenie a zároveň vzájomné rešpektovanie právomocí; ďalej žiada, aby bola vytvorená trvalá pracovná štruktúra so zapojením uvedených aktérov, a to aj nad rámec akútneho krízového riadenia s cieľom vyvinúť spoločné prístupy, napríklad v oblasti právneho štátu alebo reformy odvetvia bezpečnosti; napokon žiada, aby sa vykonalo preskúmanie v polovici obdobia trvania súčasných úprav s cieľom zaviesť skutočne integrované strategické plánovanie a koncepčný rozvoj v oblasti krízového riadenia a budovania mieru pre ESVČ;
—

so zreteľom na štúdiu nazvanú Shaping forest communication in the European Union: public perceptions of forests and forestry (Tvorba komunikácie o lesoch v Európskej únii: ako verejnosť vníma lesy a lesné hospodárstvo) (7),